पछिल्लो समयमा चर्चामा रहन सफल नायिका वर्षा शिवाकोटीको अफेयर्स मोडल निराजन प्रधानसँग रहेको खबरले पनि चलचित्र वृत्तमा उतिकै चर्चा बटुल्यो । कतिसम्म भने वर्षाले आफ्नो अफेयर्सका विषयमा सार्वजनिक रूपमै खुलस्त कुराकानी गरेकी थिइन्, तर उनको यो रिलेसनसिप लामो समय टिक्न सकेन । कुनै समय रिमा विश्वकर्मा तथा व्यवसायी आरिफ शेखको लभ अफेयर्सको पनि उत्तिकै चर्चा हुने गरेको थियो, तर अन्तत: यो जोडीको पनि ब्रेकअप भयो । अहिले रिमाले लन्डन निवासी एक एनआरएनसँग लगनगाँठो कसिसकेकी छिन् ।
